Banco Central di Aruba

Banco Central di Aruba (CBA, na hulandes: Centrale Bank van Aruba) ta e banco central na Aruba cu ta responsabel pa implementacion di e maneho monetario di e florin Arubiano. El a cuminsa opera dia 1 di januari 1986, fecha cu Aruba su status autonomo denter di Reino Hulandes a drenta na vigor. Previamente Aruba tabata forma parti di Antias Hulandes bou di hurisdiccion di Banco Central di Antias Hulandes (BNA).

Na inicio di e banco, a trece e florin Arubiano den circulacion contra un tarifa di cambio igual na e florin Antiano y acopla na e dollar Mericano cu un tarifa di cambio fiho di Afl. 1.79 (= 1 NAf.) = US$1.00. E tarifanan di cambio aki ta awendia ainda vigente.

 Organisacion 
CBA ta un entidad huridico riba su mes (sui generis) cu un posicion autonomo den sector publico Arubano. E ta wordo encabesa pa un presidente, asisti pa dos director, tur nombra pa gobernador riba recomendacion di e Hunta di Supervision. E Hunta di Supervision, cu ta presidi pa e comisario di gobierno nombra pa gobernador, tin como tareanan principal pa supervisa e accionnan di CBA, mantene e balor interno y externo di e florin y pa fomenta un sistema financiero solido y integro. 

 Lista di Presidente 
 20px|border Don Mansur, 1986
 20px|border Hassan Ali Mehran, 1986
 20px|border Anthony Williams, 1986-1988
 20px|border Emile den Dunnen, 1988-1991
 20px|border Arthur Irausquin, 1991-1995
 20px|border Hans du Marchie Sarvaas, 1995-1999
 20px|border Anthony Karam, 1999-2003
 20px|border Robert Henriquez, 2003-2007
 20px|border Hassan Ali Mehran, 2007-2008
 20px|border Jeanette R Semeleer, 2008-2025

 Mira tambe 
 Economia di Aruba
 Florin Arubiano
 Banco Central di Antias Hulandes
 Banko Sentral di Kòrsou i Sint Maarten

Category:Aruba
Category:Economia